Kolamas

Kolamas (, , ), anksčiau Kvilonas (, ) – miestas Indijos pietuose, Keraloje, Arabijos jūros pakrantėje, Malabaro krante, 70 km į šiaurę nuo Tiruvanantapuramo, prie Aštamudi ežero. Prekybos ir žvejybos uostas, geležinkelių mazgas. Metalo rūdų (retųjų žemių elementų) sodrinimas, tekstilės (medvilnės), mašinų (elektros variklių), chemijos, maisto pramonė. Kurortas. Žemės ūkio regiono prekybinis centras (kokosai, anakardžiai, prieskoniniai augalai, arbata, kava, ryžiai). Į pietus nuo Kolamo kasamas monacitinis smėlis.

Yra 1902 m. statytas Tangaserio švyturys, Anandalyšvaros Šri Mahadevos šaivų šventykla, Kotankulangaros Devės šventykla, Švč. Kūdikėlio Jėzaus katedra (1614 m.).

2011 m. 56 % miesto gyventojų buvo hinduistai, 22 % – musulmonai, 21 % – krikščionys.„Kollam City Census 2011 data“

 Istorija 
Kolamas nuo seno buvo svarbus prekybinis uostas, priklausęs Pandijų dinastijai. 1280 m. į miestą atvyko pasiuntiniai iš Kinijos užmegzti diplomatinių ryšių (tapo svarbiausiu prekybos su kinais uostu). Vėliau buvo Venado valstybės sostinė.

XIII a. italų keliautojas Markas Polas miestą pavadino Coilum. XVI a. dabartinio miesto vietoje portugalai įkūrė Tangaserio prekybinę koloniją.

 Šaltiniai 

Kategorija:Keralos miestai